CELEX: 62021TN0792
Language: ro
Date: 2021-12-21 00:00:00
Title: Cauza T-792/21: Acțiune introdusă la 21 decembrie 2021 – ClientEarth/Comisia

21.2.2022   
            
            
               RO
            
            
               Jurnalul Oficial al Uniunii Europene
            
            
               C 84/44
            
         
      Acțiune introdusă la 21 decembrie 2021 – ClientEarth/Comisia
      (Cauza T-792/21)
      (2022/C 84/62)
      Limba de procedură: engleza
      
         Părțile
      
      
         Reclamantă: ClientEarth AISBL (Bruxelles, Belgia) (reprezentant: F. Logue, solicitor)
      
         Pârâtă: Comisia Europeană
      
         Concluziile
      
      Reclamanta solicită Tribunalului:
      
                  —
               
               
                  anularea deciziei implicite a Comisiei din 12 octombrie 2021 în cauza GESTDEM nr. 2021/4394 prin care s-a respins cererea reclamantei de acces la documente; (1)
                  
               
            
                  —
               
               
                  obligarea Comisiei la plata cheltuielilor de judecată efectuate de reclamantă în temeiul articolelor 133 și 134 din Regulamentul de procedură al Tribunalului, inclusiv a celor efectuate de eventualii intervenienți.
               
            
         Motivele și principalele argumente
      
      În susținerea acțiunii, reclamanta invocă un motiv unic, întemeiat pe lipsa de motivare de către Comisie, cu încălcarea articolului 8 alineatul (1) din Regulamentul (CE) nr. 1049/2001 (2), a articolului 41 alineatul (2) litera (c) din Carta drepturilor fundamentale a Uniunii Europene și a articolului 296 al doilea paragraf TFUE.
      
         (1)  Notă editorială: documentele în cauză vizează inițiativa legislativă a UE privind guvernanța corporativă sustenabilă.
      
         (2)  Regulamentul (CE) nr. 1049/2001 al Parlamentului European și al Consiliului din 30 mai 2001 privind accesul public la documentele Parlamentului European, ale Consiliului și ale Comisiei (JO 2001, L 145, p. 43, Ediție specială, 01/vol. 3, p. 76).